b'\n_START_ARTICLE_\nMenestyksen maku\n_START_SECTION_\nVastaanotto\n_START_PARAGRAPH_\nVain 5\xc2\xa0000 katsojaa teattereissa ker\xc3\xa4nnyt Menestyksen maku sai kriitikoilta vaihtelevia arvosteluja. Sit\xc3\xa4 pidettiin Kurkvaaralle tyypilliseen tapaan liian \xe2\x80\x9dviile\xc3\xa4n\xc3\xa4\xe2\x80\x9d her\xc3\xa4tt\xc3\xa4\xc3\xa4kseen katsojassa samastumisen tunteita. Erityisesti Pekka Laihon ja Sanna Majanlahden roolit\xc3\xb6it\xc3\xa4 arvostettiin. Kymmenest\xc3\xa4 suomalaisesta ensi-iltakriitikosta nelj\xc3\xa4 antoi elokuvalle yhden t\xc3\xa4hden, kolme muuta ei sit\xc3\xa4k\xc3\xa4\xc3\xa4n ja kolme ei ollut arvioinut elokuvaa. Keskiarvoksi tuli Projektio-lehden laskukaavalla 0,57 t\xc3\xa4hte\xc3\xa4 nelj\xc3\xa4st\xc3\xa4.'